Loches

Loches on kunta Ranskassa Indre-et-Loiren departementissa Centre-Val de Loiren alueella. Se sijaitsee Indrejoen varrella, noin 42 kilometriä Toursin kaupungista kaakkoon. Lochesissa on departementin aliprefektuuri.

Loches on kuninkaallinen kaupunki, ja se on säilyttänyt keskiaikaisen olemuksensa. Kaupungin näkymää hallitsee linna Château de Loches, ja erityisesti sen 37 metriä korkea pääpuolustustorni on vaikuttavan näköinen. Linnan kupeessa on kuninkaallinen asuinkiinteistö Logis Royal, jonka Anjoun herttua Ludvig I rakennutti asuinpaikakseen 1300-luvulla.

Lähteet

Aiheesta muualla

Luokka:Indre-et-Loiren kunnat